ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ኢትዮጵያ፡ ንሰሙን ኣብ ዝዘለቐ ኲናት ዝበጽሐ ጉድኣት 11 ሕዳር 2020 ኣብ መንጎ ሓይልታት ጸጥታ ትግራይን ፌዴራልን ካብ ዝውላዕ ሰሙኑ ዘቑጸረ ኲናት፡ ብኣማኢቲ ዝቑጸሩ ሰባት ከምዝሞቱ ይግለጽ ኣሎ። እቲ ጎንጺ፡ ቀዳማይ ሚኒስተር ኣብዪ 'ኣብ ልዕሊ ሰሜን እዚ መጥቃዕቲ ተፈጺሙ' ብምባል ኣብ ልዕሊ መንግስቲ እቲ ክልል ወተሃደራዊ ስጉምቲ ምስ ኣወጀ እዩ ጥቅምት 24/2013 ናብ ስሩዕ ኲናት ተኣትዩ። መንግስቲ ክልል ትግራይ ንሰላማዊ ዝርርብ ቅሩብ ምዃኑ ኣፍሊጡ ኤምባሲታት ኣመሪካን እንግሊዝን፡ ኣብ ትግራይ ተፈጢሩ ዘሎ ጎንጺ ክሃድእ ተማሕጺኖም ውድብ ሕቡራት ሃገራት፡ ቅድሚ ክልተ መዓልቲ ኣብ ዘውጸኦ መግለጺ ኣብ 8 ቦታታት ውግእ ከምዝተኻየደ ገሊጹ። ነዚ ስዒቡ ኣብ ዝሓለፉ መዓልታት ኣብ ምዕራብ ትግራይ ኣብ ዝተኻየደ ተኸታተሊ ውግእ፡ ልዕሊ 500 ዕጡቓት ከምዝተቐትሉን 29 ኣባላት ፍሉይ ሓይልን ሚሊሻን ድማ ኣብ ቀይዲ ከምዝወዓሉ፡ ኣዛዚ ሰሜን እዝ ሜጀር ጀነራል በላይ ስዩም ምዝራቡ ፋና ጸብጺቡ። ሮይተርስ ብወገኑ፡ ንሓደ ወተሃደራዊ መኮንን ብምጥቃስ፡ ኣብ ቁጽሪ ኣፈላላይ እንተሃለዎ'ኳ ተመሳሳሊ ጸብጻብ ኣውጺኡ። ሮይተር ወሲኹ፡ ብፍላይ ኣብ ዳንሻ ኣብ ዝተኻየደ ኲናት፡ ሰለስተ ናይ ድህንነት ምንጭታት ብምጥቃስ፡ ብኣማኢቲ ዝቑጸሩ ወተሃደራት ፌዴራል መንግስቲ ከምዝተቐተሉ ጸብጺቡ። ከምኡ'ውን ልዑል ቁጽሪ ዘለዎም ኣብቲ ኲናት ከምዝቖሰሉን፡ ብውሕዱ ልዕሊ 200 ወተሃደራት ሕክምናዊ ሓገዝ እናተገበረሎም ከምዝርከብን ኤኤፍፒ ካብ ሰብ ሞያ ሕክምና ዝረኸቦ ሓበሬታ ምዃኑ ብምግላጽ ሓቢሩ። እዚ በቲ ሓደ ወገን ዝንገር እንትኸውን፡ ብወገን ክልል ትግራይ ዛጊድ ብዛዕባ ዝሞቱን ዝቖሰሉን ዝተውሃበ ሓበሬታ የለን። ከምኡ'ውን እቲ ኲናት ዝካየደሉ ዘሎ ከባቢ፡ መስመራት ቴሌፎን ኮነ ካልእ መራኸቢ መይላታት ዝተዓጽዉ ብምዃኖም፡ ኣብ ሰብን ንብረተን ዝበጽሐ ጉድኣት ኣይፍለጥን። ሮይተርስ፡ ንሓደ ዲፕሎማት ኣዛሪቡ ብዝረኸቦ ሓበሬታ ግን፡ ኣብቲ ኲናት ብውሕዱ ብኣማኢቲ ዝቑጸሩ ተዋጋእቲ ከምዝሞቱ ኣመልኪቱ። ምምዝባላት ብሰንኪ እቲ ዝካየድ ዘሎ ኲናት ዛጊድ ኣስታት 6 ሺሕ ሰባት ናብ ሱዳን ከምዝተመዛበሉ ይዝረብ ኣሎ። ብፍላይ ኤኤፍፒ፡ ንሓላፊ ኤጀንሲ ሱደተኛታት ሱዳን ጠቒሱ ከምዝጸብጸቦ፡ ብኣሽሓት ዝቑጸሩ ሰባት ናብ ሱዳን እናተሳገሩ ይርከቡ። ሱዳን፡ እቲ ኲናት እንተቐጺሉ፡ ልዕሊ 200 ሺሕ ተመዛበልቲ ስደተኛታት ንምቕባል ከምእትግደድ ተገሚቱ ኣላ። እዚ ሰሙኑ ዘቑጸረ ኲናት፡ ካብ ቁጽጽር ወጻኢ ኮይኑ ኣብታ ሃገር ኮነ ኣብቲ ዞባ፡ ቅልውላው ከየስዕብ ዝሰግኡ ዓለምለኸ ትካላት ኮነ ሃገራት ዓለም፡ ተኹሲ ብቕልጡፍ ደው ክብልን እቲ ጸገም ብዘተ ክፍታሕን ይሓቱ ኣለዉ። ርእሰ ምምሕዳር ክልል ትግራይ ዶ/ር ደብረጽዮን ገብረሚካኤል፡ ንኹሉ ዝሓቖፈ ዘተ ቅሩብ ምዃኑ እንተለገለጸ'ኳ፡ ካብ ወገን ፌዴራል መንግስቲ ተመሳሳሊ ድሌት የለን። ቀዳማይ ሚኒስር ኣብዪ አሕመድ ኣብ ትዊተሩ፡ "ኢትዮጵያ ናብ ኲናት ሕድሕድ ክትኣቱ እያ ዝብል ስግኣት ዘለዎም ሰባት፡ ወድዓዊ ኩነት ናይታ ሃገር ዘይርድኡ እዮም" ዝብል ምላሽ ሂቡ። ተዛማዲ ትሕዝቶ ኮሚሽን ሰብኣዊ መሰላት ኢትዮጵያ፡ ኣብ ትግራይ ሰብኣዊ መሰላት ክኽበሩ ኣተሓሳሲቡ5 ሕዳር 2020 መንግስቲ ክልል ትግራይ ቤትምኽሪ ፌደሬሽን ንመረጻ ትግራይ ዝዕንቅፍ ውሳነ ከየሕልፍ ኣጠንቂቑ4 መስከረም 2020 ወጥሪ መንግስታት ፈደራልን ክልል ትግራይን ብኸመይ'ዩ ናብዚ ዘለዎ ዓሪጉ?6 ሕዳር 2020 ብኣንፈት ደቡብ ምብራቕ ትግራይ ኵናት ተኻይዱ ከምዝነበረ ተገሊጹ7 ሕዳር 2020 ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ”ቅድሚ 6 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 5 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ፡ መምህር ኪቲላ ጉዳታ ስለምንታይ'ዩ 'ተረሺኑ'?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ‘ዶብ ናብ ዝነበሮ ተመሊሱ ብሰላም ክፍታሕ ኣለዎ’- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን፡ መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 2 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 3 ወድብ ኣንጌላ መርክል፡ ሓድሽ ኣቦ መንበር መሪጹ 4 ኡጋንዳ፡ ፕረዚደንት ዩወሪ ሙሰቨኒ ከምዝተዓወተ ተገሊጹ 5 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 6 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ” 7 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን?
